Nr. 688010/22.08.2022

Scrisoare de intenție

2022\_A1\_076

Ministerul Finanțelor (MF), intenționează să achiziționeze servicii de formare profesională (cod CPV 80530000-8) prin ***achiziție directă*** în conformitate cu prevederile legislației privind achizițiile publice[[1]](#footnote-1) utilizând criteriul **cel mai bun raport calitate-preț***.*

# Detalii privind achiziția :

Informații suplimentare privind cerințele autorității contractante regăsiți în **Caietul de sarcini** anexat prezentei. În cazul în care se indică anumite procedee speciale, mărci etc., acestea se vor citi ca fiind însoțite de mențiunea „*sau echivalent*”.

Menționăm că **valoarea estimată** de către autoritatea contractantă pentru această achiziție este de **36.975,00 lei** **fără TVA**, respectiv **44.000,25 lei cu TVA**,detaliată după cum urmează:

|  |  |  |  |  |  |
| --- | --- | --- | --- | --- | --- |
| Nr. LOT | Denumire curs | UM. | Preț unitar estimat  lei fără TVA | Cantitate (persoane) | Valoare totală |
| *0* | *1* | *2* | *3* | *4* | *5(3x4)* |
|  | Programul de formare profesională „Expert în egalitatea de șanse” cod COR 242230 | persoane | 1260,00 | 1 | **1.260,00 lei** |
|  | Programul de formare profesională „Adobe” | persoane | 4790,00 | 5 | **23.950,00 lei** |
|  | Programul de formare profesională „Manager al sistemelor de management al calității” – cod COR 242114 | persoane | 1 176,50 | 10 | **11.765,00 lei** |
| Total lei fără TVA | | | | | **36.975,00 lei** |
| Total TVA | | | | | **7.025,25 lei** |
| Total lei cu TVA | | | | | **44.000,25 lei** |

# Instrucțiuni pentru ofertanți:

În acest context, vă rugăm să aveți în vedere că termenul până la care operatorii economici pot transmite solicitări de clarificări este de **2 zile lucrătoare** înainte de termenul limită fixat pentru depunerea a ofertelor.

Oferta dvs. **trebuie să conțină cel puțin următoarele documente/ informații**:

1. **Formularul** **de ofertă financiară** atașat. *Notă:* Prețul serviciilor ofertate va include toate cheltuielile ce derivă din aducerea la îndeplinire a obiectului prezentei achiziții.
2. **Formularul de ofertă tehnică** atașat.*Notă:* Se vor anexa, dacă este cazul, documente suport (ex. diplome, CV etc).
3. **Perioada de valabilitate a ofertei**: nu mai puțin de 30 de zile.

Ofertele pot fi transmise prin email **până la data de 30.08.2022** folosind următoarele date de contact :

Persoana de contact: Margareta TEODORESCU - Consilier achiziții publice superior

E-mail: [margareta.teodorescu@mfinante.gov.ro](mailto:margareta.teodorescu@mfinante.gov.ro) | Telefon: 021.226.24.00

**IMPORTANT:** Limita maximă a fișierelor care pot fi transmise prin e-mail este de **10M**.

**MENȚIUNE:** Formularele editabile atașate prezentei scrisori de intenție sunt destinate, pe de o parte, să faciliteze elaborarea și prezentarea ofertei și a documentelor care o însoțesc și, pe de altă parte, să permită evaluarea rapidă și corectă a tuturor ofertelor depuse, de aceea **rugăm insistent operatorii economici să utilizeze formularele puse la dispoziție** la adresa <https://mfinante.gov.ro/ro/web/site/transparenta/achizitii-publice>**.**

# Evaluarea ofertelor:

În prima etapă se analizează conformitatea ofertelor față de cerințele minime ale autorității contractante. Apoi, pentru ofertele admisibile, utilizând criteriul **cel mai bun raport calitate-preț**, se procedează la întocmirea clasamentului pe baza căruia se stabilește oferta câștigătoare prin ierarhizarea în ordine crescătoare a **punctajelor totale**.

* Factorul de evaluare 1  - Experiența specifică lector/formator (numărul de programe de formare / perfecționare profesională susținute de formator, având temele / conținutul cuprins în Caietul de sarcini) - punctaj maxim acordat 45 puncte
* pentru 1 program de formare / perfecționare profesională (cerința minimă) - punctajul acordat este de 0 puncte;
* pentru 2 programe de formare / perfecționare profesională - punctajul acordat este de 15 puncte;
* pentru 3 programe de formare / perfecționare profesională - punctajul acordat este de 30 puncte;
* pentru 4 sau mai mult programe de formare / perfecționare profesională - punctajul acordat este de 45 puncte.
* ***Factorul de evaluare 2*** - Proximitatea locației unde se va desfășura programul de formare / perfecționare profesională - punctaj maxim acordat 25 puncte
* pentru o distanță între 5 km - 10 km față de sediul MF (cerința minimă) - se vor acorda 0 puncte;
* pentru o distanță între 3-5 km față de sediul MF se vor acorda 15 puncte;
* pentru o distanță de max. 3 km față de sediul MF se vor acorda 25 puncte.

*-* ***Factorul de evaluare 3*** *- Preț - punctaj maxim 30*

- pentru Oferta admisibilă cu prețul cel mai scăzut - 30 puncte;

- pentru restul Ofertelor admisibile, punctajul se va calcula utilizând următoarea formulă: P(n) = (Preț minim ofertat / Preț n) x punctaj maxim alocat, unde:

o P(n) - punctajul obținut de către Oferta admisibilă aflată sub evaluare

o Preț minim ofertat - cel mai scăzut dintre prețurile ofertelor admisibile

o Preț n - prețul Ofertei admisibile aflată sub evaluare.

Punctajul total obținut va fi determinat după cum urmează:

* punctajul acordat pentru factorul de evaluare - *Experiența specifică lector/formator - punctaj maxim 45* +
* punctajul acordat pentru *Factorul de evaluare 2 - Proximitatea locației - punctaj maxim 25* +
* punctajul acordat pentru *Factorul de evaluare 3 - Preț - punctai maxim 30*

= maxim 100 de puncte.

**Oferta declarată câștigătoare este oferta care obține punctajul total cel mai mare**. În cazul în care două sau mai multe oferte obţin punctaj egal, va fi declarată câştigătoare oferta care obţine cel mai mare punctaj la factorul de evaluare cu punctajul cel mai mare, respectiv factorul de evaluare 2 – ***experiența specifică***.

**Notă:**

*Operatorii economici pot prezenta ofertă pentru unul sau mai multe cursuri, urmând a completa secțiunile din formulare pentru cursurile ofertate.*

# Condiţii de plată:

Plata se va efectua prin OP în termen de **30 de zile** în contul deschis la Trezoreria Statului, conform art. 6 alin.(1) lit. c) din Legea nr.72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

# Garanția de bună execuție:

Operatorul economic declarat câștigător va constitui garanția de bună execuție în cuantum de 10% din valoarea contractului fără TVA, în termen de 5 zile lucrătoare de la semnarea acestuia. Garanția de bună execuție poate fi constituită virament bancar în contul RO06TREZ7005005XXX000153 – deschis la Activitatea de Trezorerie și Contabilitate Publică a Municipiului București sau printr-un instrument de garantare emis în condițiile legii, astfel:

a) scrisoare de garanție emisă de o instituție de credit din România sau din alt stat;

b) asigurare de garanții emisă:

– fie de o societate de asigurări care deține autorizație de funcționare emisă în România sau într-un alt stat membru al Uniunii Europene și/sau care este înscrisă în registrele publicate pe site-ul Autorității de Supraveghere Financiară, după caz;

– fie de o societate de asigurări dintr-un stat terț printr-o sucursală autorizată în România de către Autoritatea de Supraveghere Financiară.

Autoritatea contractantă are dreptul de a emite pretenții asupra garanției de bună execuție, oricând pe parcursul îndeplinirii contractului, în limita prejudiciului creat, în cazul în care prestatorul nu își îndeplinește din culpa sa obligațiile asumate prin contract. Anterior emiterii unei pretenții asupra garanției de bună execuție autoritatea contractantă are obligația de a notifica pretenția atât prestatorului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului. În situația executării garanției de bună execuție, parțial sau total, prestatorul are obligația de a reîntregi garanția în cauză raportat la restul rămas de executat.

Eliberarea / restituirea garanției de bună execuție se va face în condițiile legale.

Cu deosebită considerație,

Director general adjunct,

Simion ILIE

Șef serviciu,

Cristina DUMITRICĂ

Întocmit,

Margareta TEODORESCU - Consilier achiziții publice superior

1. În principal art.7 alin.(5) din Legea nr.98/2016 privind achizițiile publice cu modificările și completările ulterioare și art. 43 din Normele metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, aprobate prin HG nr.395/2016 cu modificările și completările ulterioare [↑](#footnote-ref-1)